Bao-toewe gerónje centraal-veurklinker - Wikipedia
Bao-toewe gerónje centraal-veurklinker
De bao-toewe gerónje centraal-veurklinker of gerónje bao-geslaote centraal-veurklinker is 'ne klinker dae inne sómmige gespraoke tale veurkump. 't Symboeal det bie 't Internationaal Fonetisch Alfabet gebroek wuuertj is [ʏ].
Kènmirke vanne bao-toewe gerónje centraal-veurklinker zeen:
In 't Limbörgs kump de zuvere bao-toewe gerónje centraal-veurklinker neet veur. Waal wuuertj 't symbool [ʏ] döks es 'ne neutraolere variantj gebroek veur anger klenk. In sómmige dialekte, worónger 't Buuls steit dit symboeal den veure bao-toewe gerónje centrale klinker [ʉ̞]; inne meiste Nederlandjs-Limbörgse dialekte (worónger 't Mestreechs en 't Wieërts) steit 't veure toe-midde gerónje centrale klinker [ɵ]; en in 't Mofers steit 't veure korte toe-midde gerónje veurklinker [ø] (korte eu) en haet t'r 'n, lichtelik, palataliserendje wirking. De korte i enne korte u höbbe dus neet dezelvendje vokaalhuuegdje inne meiste dialekte.
sleiptoean [kʲʏ́m̥:p] kump
stoeattoean [dʏ̀n] dun
neutraol [lʏp] lup
Sómmige dialekte, wie 't Valkebergs, wuuertj de korte u in väöl vel 'n korte uu: luup veur lup. Get vergliekbaars kump ouch veur mitten óngerónje versie. In 't Remunjs zuut me dit in 'n inkel val ouch gebeure bieje gerónje versie, wie truuk veur trögk. Bie sómmige wäörd (vriewaal allemaol verkleinwäörd) is det aevel wiejer verbrèdj in Midde-Limbörg: knuupke, s(j)tuupke en puuzzel, taengeneuver knupke, s(j)tupke en puzzel.
Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Bao-toewe_gerónje_centraal-veurklinker&oldid=429924"